ΓΡΑΠΤΗ ΕΡΩΤΗΣΗ P-4149/00

υποβολή: Dorette Corbey (PSE) προς την Επιτροπή

(9 Ιανουαρίου 2001)

Θέμα: Ο ολλανδικός νόμος σχετικά με τα φυτοπροστατευτικά προϊόντα

Στις 29 Σεπτεμβρίου έλαβα την απάντηση στη γραπτή ερώτηση (P-2829/2000(1)) σχετικά με τη δυνατότητα χρήσης ορισμένων φυτοπροστατευτικών προϊόντων (άρθρο 15 του κανονισμού (ΕΚ) 451/2000(2)). Είναι σαφές ότι οι Κάτω Χώρες μπορούν να εξακολουθούν να εφαρμόζουν εθνικά κριτήρια όσον αφορά τις δόσεις, έως ότου ληφθεί κοινοτική απόφαση σχετικά με την ουσία. Υφίσταται ωστόσο ασάφεια σχετικά με το εάν είναι δυνατόν, ελλείψει κοινοτικής απόφασης, να κατηγορηθούν ορισμένα κράτη μέλη για παράβαση, σε περίπτωση παραβίασης των γενικών αρχών της κοινοτικής νομοθεσίας επί του θέματος.

1. Πώς συμβιβάζεται η ολλανδική πρόταση νόμου περί φυτοπροστατευτικών προϊόντων, στο πλαίσιο της οποίας επιτρέπεται η χρήση επιζήμιων για το περιβάλλον ουσιών για λόγους δήθεν αγρονομικής αναγκαιότητας, με την αρχή της οδηγίας 91/414/ΕΟΚ(3) που ορίζει ότι το περιβάλλον πρέπει να τάσσεταιπεράνω του συμφέροντος της γεωργικής παραγωγής;

2. Η ολλανδική νομοθεσία θα ισχύει για 11 ουσίες οι οποίες έχει αποδειχθεί ότι δεν πληρούν τα περιβαλλοντικά κριτήρια. Πώς συμβιβάζεται η ολλανδική πρόταση νόμου περί φυτοπροστατευτικών προϊόντων με τα άρθρα 8,3 και 4 της οδηγίας 91/414/ΕΟΚ που ορίζει ότι για τη θέσπιση των περιβαλλοντικών κριτηρίων θα πρέπει να λαμβάνονταιπόψη οι τελευταίες επιστημονικές και τεχνικές γνώσεις;

3. Με την ως άνω πρόταση νόμου, η ολλανδική κυβέρνηση επιδιώκει την εφαρμογή ελαστικών περιβαλλοντικών κριτηρίων έως το έτος 2006, με αποτέλεσμα ναπερβαίνει τη μεταβατική περίοδο των 12 ετών που όριζε η οδηγία 91/414/ΕΟΚ και η οποία λήγει το 2003. Συμβιβάζεται τούτο με την κοινοτική νομοθεσία;

4. Πώς κρίνει η Επιτροπή την ολλανδική πρόταση νόμουπό το φως της απόφασης του Δικαστηρίου των Ευρωπαϊκών Κοινοτήτων (21/9/00,πόθεση C-306/98) σχετικά με παρεμφερές μέτρο, στην οποία ορίζεται ότι και κατά τη μεταβατική περίοδο η λήψη εθνικών μέτρων θα πρέπει να βασίζεται στην εφαρμογή περιβαλλοντικών κριτηρίων που απορρέουν άμεσα από τις Ενιαίες Αρχές;

5. Το γεγονός ότι τα κράτη μέλη δεν ακολουθούν ενιαία πολιτική όσον αφορά τη δυνατότητα χρήσης ορισμένων φυτοπροστατευτικών προϊόντων που δεν περιλαμβάνονται ακόμα στο Παράρτημα Ι, προκαλεί στρέβλωση του ανταγωνισμού. Ως εκ τούτου, θα πρέπει απαραιτήτως να επιταχυνθεί η λήψη απόφασης σχετικά με την ενσωμάτωση των δραστικών ουσιών στον κατάλογο του Παραρτήματος Ι. Κρίνει η Επιτροπή ότιπάρχει δυνατότητα επιτάχυνσης της διαδικασίας λήψης αποφάσεων;

(1) ΕΕ C 103 E της 3.4.2001, σελ. 226.

(2) ΕΕ L 55 της 29.2.2000, σελ. 25.

(3) ΕΕ L 230 της 19.8.1991, σελ. 1.

Απάντηση του κ. Byrne εξ ονόματος της Επιτροπής

(20 Φεβρουαρίου 2001)

1. Ενόσω δεν έχει ληφθεί απόφαση σε κοινοτικό επίπεδο σχετικά με τη δυνατότητα να περιληφθεί μια ενεργός ουσία στο Παράρτημα Ι της οδηγίας 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων, τα κράτη μέλη είναιποχρεωμένα να εφαρμόζουν τα κριτήρια που περιέχονται στο άρθρο 4 της οδηγίας όταν χορηγούν εγκρίσεις. Οι ολλανδικές αρχές μπορούν να χορηγήσουν αυτές τις εγκρίσεις μόνον εφόσον αποδείξουν, κυρίως, ότι το φυτοπροστατευτικό προϊόν δεν έχει ανεπιθύμητες επιπτώσεις στο περιβάλλον, όταν χρησιμοποιείται ορθά και λαμβάνονταςπόψη όλες τις κανονικές συνθήκεςπό τις οποίες μπορεί να χρησιμοποιηθεί.

2. Ενόσω δεν έχει ληφθεί απόφαση σε κοινοτικό επίπεδο για τη δυνατότητα να περιληφθεί μια ενεργός ουσία στο παράρτημα Ι, οι ολλανδικές αρχές μπορούν να εφαρμόζουν τα δικά τους κριτήρια" από τη στιγμή που θα ληφθεί μια τέτοια απόφαση οι ολλανδικές αρχές είναιποχρεωμένες να εφαρμόζουν αυστηρά τα κριτήρια που περιέχονται στο παράρτημα VI της οδηγίας (τις λεγόμενες ενιαίες αρχές). Όλες οι αποφάσεις που λαμβάνονται πρέπει να βασίζονται στις πλέον πρόσφατες επιστημονικές και τεχνικές γνώσεις.

3. Η Επιτροπή μπορεί να αποφασίσει να παρατείνει την προθεσμία του Ιουλίου 2003 για ορισμένες ενεργές ουσίες, όπως προβλέπεται στην οδηγία. Οι ολλανδικές αρχές πρέπει να αφαιρέσουν όλες τις εγκρίσεις που χορηγήθηκαν έως σήμερα για όλες τις ενεργές ουσίες για τις οποίες δεν παρατάθηκε η προθεσμία του Ιουλίου 2003, με εξαίρεση τις περιπτώσεις που εγκρίθηκε προσωρινή απαλλαγή για ουσίες των οποίων η χρησιμοποίηση είναι αναγκαία, σύμφωνα με το άρθρο 15 του κανονισμού της Επιτροπής 451/2000/ΕΚ, της 28ης Φεβρουαρίου 2000, για καθορισμό των λεπτομερειών εφαρμογής της δεύτερης και τρίτης φάσης του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου.

4. Η Επιτροπή γνωρίζει τηνπόθεση C-306/98 32 που αφορά τις απαιτήσεις για την έγκριση φυτοπροστατευτικών προϊόντων κοινόχρηστης ονομασίας. Ο εισαγγελέας γνωμοδότησε, αλλά το Δικαστήριο δεν αποφάνθηκε ακόμα επί αυτής τηςπόθεσης. Μόλις αποφανθεί το Δικαστήριο, η Επιτροπή θα εξετάσει εάν αυτό έχει συνέπειες για τα κριτήρια που πρέπει να εφαρμόζουν τα κράτη μέλη όταν εγκρίνουν φυτοπροστατευτικά προϊόντα.

5. Η Επιτροπή είναι πεπεισμένη ότι η οι διαδικασίες που εγκρίνονται με τον κανονισμό 451/2000/ΕΚ θα έχουν ως συνέπεια την επιτάχυνση της διαδικασίας επανεκτίμησης. Η Επιτροπή θα ενημερώσει τον Ιούλιο του 2001 το Κοινοβούλιο και το Συμβούλιο σχετικά με την πρόοδο του προγράμματος επανεκτίμησης, όπως προβλέπει η οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων.